Σάκης Μπουλάς

Ο Σάκης Μπουλάς (Κιλκίς, (11 Μαρτίου 1954 - Αθήνα, 21 Φεβρουαρίου 2014) ήταν Έλληνας ηθοποιός, στιχουργός, επιχειρηματίας, ερμηνευτής και παρουσιαστής. Έγινε γνωστός από την συμμετοχή του στις σειρές 10 λεπτά κήρυγμα, Σαββατογεννημένες και Πενήντα Πενήντα.

 Βιογραφία 
Η καταγωγή του ήταν από τον Πειραιά, όπου και μεγάλωσε. Όταν ήταν μικρός, οι γονείς του τον παρότρυναν να γίνει δικηγόρος λόγω της άνεσης που παρουσίαζε στον λόγο, ωστόσο αυτός επέλεξε το τραγούδι και την ηθοποιία. Παλαιότερα ήταν ιδιοκτήτης καταστήματος με έπιπλα. Είχε, επίσης, πει πως δεν του άρεσε ο γάμος καθώς έτσι αιχμαλωτίζεται η ανεξαρτησία του.

Τους τελευταίους μήνες της ζωής του αντιμετώπιζε με μεγάλη αξιοπρέπεια και γενναιότητα καρκίνο του πνεύμονα, από τον οποίο και πέθανε στις 21 Φεβρουαρίου 2014 στο νοσοκομείο Υγεία, σε ηλικία 59 ετών."Έφυγε" ο Σάκης Μπουλάς, www.tanea.gr Στην κηδεία του, η οποία πραγματοποιήθηκε την επομένη του θανάτου του στο Κοιμητήριο Μελισσίων, παρέστησαν πολλές προσωπικότητες της υποκριτικής, της μουσικής σκηνής, αλλά και απλός κόσμος. Τα τελευταία χρόνια της ζωής του, επίσης, διατηρούσε δεσμό με την ηθοποιό και πρώην μοντέλο Αλεξάνδρα Ούστα.

 Τραγουδιστής 
Ο Σάκης Μπουλάς ήταν παράλληλα και τραγουδιστής, συμμετέχοντας σε πολλούς δίσκους όπως στους «Ανεπίδοτα Γράμματα» του Μιχάλη Γρηγορίου με την Αφροδίτη Μάνου, «Καντάτα για τη Μακρόνησο» - Θάνου Μικρούτσικου, «Λουκιανού διάλογοι» - Μίμη Πλέσσα, «Αχαρνής» του Διονύση Σαββόπουλου κ.ά. Είχε κάνει και τους παρακάτω προσωπικούς του δίσκους:

 Μπουλάς-Ελλάς (1986)
 Ali Baba (maxi single) (μουσική Μιχάλης Ρακιντζής) (1987)
 Ας πρόσεχες (album) (όλο το άλμπουμ είναι σε μουσική του Μιχάλη Ρακιντζή) (1987)
 Ζαμανφού (1992)
 Έκθεση ιδεών, με τον Γιάννη Ζουγανέλη (2000)

Είχε συνεργαστεί πάνω από 12 χρόνια με τον Θάνο Μικρούτσικο και κατ' αυτή την περίοδο ταξίδεψε σε διάφορες χώρες όπως Αυστρία, Γερμανία, Αγγλία, Σκωτία, Βέλγιο και Κύπρο.

Υπήρξε ένας από τους ιδρυτές του πρώτου μουσικού καφενείου με το όνομα «Σούσουρο», μαζί με τους Γιάννη Ζουγανέλη, Νικόλα Άσιμο, Θάνο Αδριανό και Περικλή Χαρβά, όπου για πρώτη φορά συνδυάστηκε μουσική με θέατρο και διάφορα χάπενιγκ. Παρόμοια δουλειά έγινε αργότερα στο Αχ Μαρία, όπου και πάλι υπήρξε ένας από τους βασικούς πρωταγωνιστές με τον Βασίλη Παπακωνσταντίνου, Γιάννη Ζουγανέλη κ.ά. Είχε τραγουδήσει σε πολλές μουσικές σκηνές και συναυλίες συνεργαζόμενος χρόνια με τους Βασίλη Παπακωνσταντίνου, Γιάννη Ζουγανέλη, Τάνια Τσανακλίδου, Βλάση Μπονάτσο, Λαυρέντη Μαχαιρίτσα, Αντώνη Μιτζέλο, Δημήτρη Σταρόβα κ.ά. αλλά και με τον Διονύση Σαββόπουλο.

 Στιχουργός 
Ως στιχουργός είχε κάνει μεγάλη καριέρα καθώς συνεργάστηκε με πολλούς καλλιτέχνες. Είχε γράψει στίχους για τραγούδια του Γιάννη Ζουγανέλη, του Λαυρέντη Μαχαιρίτσα (Τερμίτες) κ.α. και σε πολλά τραγούδια που είχε ερμηνεύσει ο ίδιος.

 Κινηματογράφος 
+ΈτοςΤίτλοςΡόλος1976Αρκάδι 1866αφηγητής (φωνή) 1983Ντελίριο - Μια άλλη άποψη της βίας Ο δράκουλας των Εξαρχείων1984Η πόλη ποτέ δεν κοιμάταιΜαχαραγιάς1986Τηλεκανίβαλοι1987Πατρίς, ληστεία, οικογένειαΡομέο1998Ας περιμένουν οι γυναίκες Αντώνης2000Η αγάπη είναι ελέφαντας Μιχάλης2004Λουκουμάδες με μέλιιδιοκτήτης διαμερίσματος2005Ηθικόν ακμαιότατον Κωστής Αντωνίου2007Το φιλί της ζωής Αμφιλόχιος2008Μαφιόζοι στο Αιγαίο διοικητής2009Πεθαίνω για σέναοδηγός2011Μια φορά και ένα μωρό Νώντας2012BraveΦέργκους (φωνή)

 Παραπομπές 

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί